เรื่องร้องเรียน (สอบถาม,ร้องเรียน,เสนอแนะ,เสียงรบกวน) วันที่ 2023-04-27 15:23:28 — แขวงคลองเจ้าคุณสิงห์ เขตวังทองหลาง กรุงเทพมหานคร
สนามฟุตบอลในซอยลาดพร้าว 91 CS Sport ยังคงเล่นและมีเสียงดังรบกวนในเวลาเย็นถึงค่ำ ตอนนี้ 22.16 น. ก็ยังคงมีคนเล่นฟุตบอล เสียงเชียร์ เสียงคนเล่น ดังรบกวนเวลาพักผ่อน ทั้งวันธรรมดา และวันหยุดตลอดวัน

แจ้งเขตวังทองหลางหลายครั้งแล้ว ก็ไม่ได้รับการแก้ไข จึงขอสอบถามและร้องเรียนดังนี้

1. เหตุใดเขตถึงออกใบอนุญาตให้ก่อสร้างสนามฟุตบอลในเขตที่อยู่อาศัย

2. เหตุใดเขตถึงปล่อยให้เล่นกีฬา ส่งเสียงเชียร์ และใช้เครื่องขยายเสียงได้ทุกวัน ทุกเวลา

3. เหตุใดแจ้งเหตุเดือดร้อนรำคาญ แล้วเขตไม่ดำเนินการแก้ไข หรือให้ผู้ประกอบการระงับ และยกเลิกใบอนุญาตไม่ว่าจะชั่วคราวหรือถาวร

4. เขตจะดำเนินการอย่างไรต่อไป หรือจะต้องให้ผู้อยู่อาศัยในซอยใกล้เคียงร้องเรียนและแจ้งความว่าเขตละเว้นการปฏิบัติหน้าที่ตามประมวลกฎหมายอาญา และฟ้องคดีปกครองจากการออกคำสั่ง/ใบอนุญาตโดยไม่ชอบ ละเลยต่อหน้าที่ที่กฎหมายกำหนดในการแก้ไขปัญหาความเดือดร้อน และละเมิดเนื่องจากการออกคำสั่งโดยไม่ชอบและจากการละเลยต่อหน้าที่หรือปฏิบัติหน้าที่ล่าช้า

เนื่องจากเหตุยังคงมีอยู่ทุกวัน และไม่ได้รับการแก้ไขปัญหาใดๆ ทำให้ประชาชนในบริเวณใกล้เคียงได้รับความเดือดร้อนรำคาญ และมีผลกระทบต่อสุขภาพ

ขอคำแนะนำด้วยว่าจะให้ประชาชนดำเนินการต่อเขตอย่างไร ขอบคุณค่ะ